ET Euroopa Liidu Teataja C 305/3

Liikmesriikide esitatud kokkuvõtlik teave riigiabi kohta, mis on antud kooskõlas komisjoni 8. septembri 2004. aasta määrusega (EÜ) nr 1595/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(EMPs kohaldatav tekst)

(2006/C 305/03)

Abi nr: XF 5/06

Selgitavad märkused: Eesti Vabariigi Põllumajandusministri 2006. aasta määruse nr. 43 alusel kompenseeritakse tunnustatud tootjaorganisatsioonidele osaliselt nende asutamis ja halduskulud. Toetuseks on ettenähtud riigieelarves 2 450 000 EEK'i (156 584 EUR). Toetust võivad taotleda toetuse taotlemise aastale eelnenud kalendriaasta jooksul “Kalandusturu korraldamise seaduse” alusel tunnustatud tootjaorganisatsioonid

Liikmesriik: Eesti Vabariik

Toetuskava nimetus: Kalandustoodete tootjate ühenduse tegevuse alustamise toetus

Õiguslik alus: Eesti Vabariigi Põllumajandusministri 2006. aasta määrus nr 43, “Kalandustoodete tootjate ühenduse tegevuse alustamise toetuse taotlemise ja taotluse menetlemise kord”

Kavas ettenähtud aastased kulutused: Kavas on ettenähtud tootjaorganisatsioonide tegevuse alustamise toetusteks 2 450 000 EEK (156 584 EUR)

Abi ülemmäär: Tootjaorganisatsiooni tegevuse alustamise toetust antakse nõukogu määruse (EÜ) nr 2792/1999, millega kehtestatakse kalandussektorile ühenduse struktuuriabi andmise üksikasjalikud eeskirjad ja kord (EÜT L 337, 30.12.1999, lk 10–28) artikli 15 lõikes 1 sätestatud määras. Seega toetuse maksimaalne määr on esimesel aastal 60 %, teisel aastal 40 % ning kolmandal aastal 20 % tehtud asutamis- ja halduskuludest ning mitte rohkem kui 3 % liikmete toodangu väärtusest esimesel, 2 % teisel ja 1 % kolmandal aastal

Rakendamise kuupäev: Taotlusvoor algab 8. mail. Asjaomasel pädeval asutusel (Põllumajanduse Registrite ja Informatsiooni Ametil (PRIA)) on 40 tööpäeva alates taotluse saamisest aega menetleda taotlusi, millele järgneb kompensatsioonide väljamaksmine

Kava kestus: Kava kestus: 31.12.2006

Abi eesmärk: Abi eesmärk on aidata VKEsid, hüvitades tootjaorganisatsioonidele osaliselt nende asutamis- ja halduskulud.

Toetuskavas kasutatakse artiklit 4 (Komisjoni määrus 1595/2004), abikõlblikud kulud on komisjoni määruse (EÜ) nr 908/2000, millega kehtestatakse liikmesriikide kalandus- ja akvakultuurisektori tootjaorganisatsioonidele ettenähtud abi arvutamise üksikasjalikud eeskirjad (EÜT L 105, 2.5.2000, lk 15-17), artikli 4 lõikes 1 nimetatud asutamis- ja halduskulud

Asjaomane sektor: Kalapüügisektor ja vesiviljelussektor

Abi andva ametiasutuse nimi ja aadress:

Põllumajanduse Registrite ja Informatsiooni Amet Narva mnt. 3 EE-51009 Tartu

Veebileht: https://www.riigiteataja.ee/ert/act.jsp?id=1017124

Abi nr: XF 8/06

Selgitavad märkused: Eesti Vabariigi Põllumajandusministri 2006. aasta määruse nr. 81 alusel kompenseeritakse osaliselt kalandustoodete tootja kalakasvatuse, sisevete kalapüügi või kalasadama arendamiseks krediidi- või finantseerimisasutuselt võetud pikaajalise (tagastamise tähtajaga üle ühe aasta) laenu intressid või kapitalirendi makse osana tasutavad intressid, mis kalandustoodete tootja on tasunud intressitoetuse taotlemisele eelnenud kalendriaastal. Kompensatsiooniks on ettenähtud riigieelarves 1 500 000 EEK'i (95 867,50 EUR) mis jaotatakse ära kõigi taotlejate vahel proportsionaalselt taotlejate poolt eelnenud kalendriaastal makstud intressiprotsendi punkti alusel. Kompensatsiooni võivad taotleda väikese ja keskmise suurusega ettevõtted, kes omavad kutselise kaluri kalapüügiluba püügiks sisevetes 2006. aastaks, on vesiviljelejad või kes omavad kalasadamat

Liikmesriik: Eesti Vabariik

Toetuskava nimetus: Kalandustoodete tootja intressitoetuse taotlemine ja taotluse menetlemise kord

Õiguslik alus: Eesti Vabariigi Põllumajandusministri 2006. aasta määrus nr 81, “Kalandustoodete tootjate ühenduse tegevuse alustamise toetuse taotlemise ja taotluse menetlemise kord”

Kavas ettenähtud aastased kulutused: Kavas on ettenähtud kalandustoodete tootjatele toetusteks 1 500 000 EEK (95 867,50 EUR)

Abi ülemmäär: Abi ülemmäär pannakse paika taotlusvooru lõppedes Põllumajandusministri käskkirjaga. Abisumma kujuneb vastavalt taotlejate poolt 2005. aastal makstud pikaajaliste laenude või kapitalirendi makse osana tasutud intresside summadest. Toetust antakse kuni kümne protsendipunkti ulatuses

Rakendamise kuupäev: Taotlusvoor lõppeb 24.8.2006 ja peale seda on asjaomasel pädeval asutusel (Põllumajanduse Registrite ja Informatsiooni Ametil (PRIA)) 45 tööpäeva aega menetleda taotlusi, millele järgneb kompensatsioonide väljamaksmine

Kava kestus: Kava kestus: 31.12.2006

Abi eesmärk: Abi eesmärk on aidata VKEsid, kompenseerides osaliselt või täielikult 2005. aastal makstud pikaajaliste (tagastamise tähtajaga üle ühe aasta) laenude intressid või kapitalirendi makse osana tasutud intressid.

Toetuskavas kasutatakse artiklit 9 ja 11 (Komisjoni määrus 1595/2004), abikõlblikud kulud on pikaajalise laenu või kapitalirendi makse osana tasutud intress

Asjaomane sektor: Sisevete kalapüügisektor, vesiviljelussektor ja kalasadama omanikud

Abi andva ametiasutuse nimi ja aadress:

Põllumajanduse Registrite ja Informatsiooni Amet Narva mnt. 3 EE-51009 Tartu

Veebileht: http://www.riigiteataja.ee/ert/act.jsp?id=1046970

Abi number: XF 9/06

Liikmesriik: Soome

Abikava või üksiktoetust saava ettevõtte nimetus: Pro Kala ry

Õiguslik alus: Laki valtion tulo- ja menoarviosta (423/1988); tuki myönnetään eduskunnan maa- ja metsätalousministeriölle valtion vuosittaisessa tulo- ja menoarviossa antaman yleisen valtuutuksen perusteella kalatalouden edellytysten edistämiseen tarkoitetulta alamomentilta.

Tuen myöntämisessä, valvonnassa ja takaisinperinnässä noudatetaan valtionavustuslakia (688/2001)

Kavas ettenähtud aastased kulutused või ettevõttele antud üksiktoetuse üldsumma: Müügiedenduskampaaniaks antakse kuni 80 000 EUR

Abi ülemmäär: Kuni 100 % abikõlblikest kuludest

Rakendamise kuupäev: Kõige varem 4.8.2006

Kava või üksiktoetuse kestus: Juuni 2008

Abi eesmärk: Abi eesmärk on edendada kala müüki hotelli-, restorani- ja toitlustusteenustesektoris. Eesmärk on suurendada kala tarbimist, mis parandab ettevõtete tegutsemistingimusi kogu sektoris

Märkige, mis artiklit [artiklid 4-12] kasutatakse ja esitage abikava või üksiktoetusega kaetavad abi saamise tingimustele vastavad kulud: Määruse (EÜ) nr 1595/2004 artikkel 7 (määruse (EÜ) nr 2792/1999 artikkel 14 ja III lisa punkt 3)

Abikõlblik kulu hõlmab müügiedenduskampaania läbiviimisel kantud kulusid vastavalt HoReCa sektori kampaaniate ja seminaride projekti kavale

Asjaomane sektor: Kava kohaldatakse kalandussektori suhtes tervikuna

Abi andva ametiasutuse nimi ja aadress:

Maa- ja metsätalousministeriö Kala- ja riistaosasto PL 30 FIN-00023 Valtioneuvosto

Veebileht: http://www.mmm.fi/fi/index/etusivu/kalastus_riista_porot/elinkeinokalatalous/elinkeinokalatalouden_tuki.html

Ministeeriumi veebileht on koostamisel

Abi number: XF 10/06

Liikmesriik: Soome

Abikava või üksiktoetust saava ettevõtte nimetus: Suomen Kalakauppiasliitto ry

Õiguslik alus: Laki valtion tulo- ja menoarviosta (423/1988); tuki myönnetään eduskunnan maa- ja metsätalousministeriölle valtion vuosittaisessa tulo- ja menoarviossa antaman yleisen valtuutuksen perusteella kalatalouden edellytysten edistämiseen tarkoitetulta alamomentilta.

Tuen myöntämisessä, valvonnassa ja takaisinperinnässä noudatetaan valtionavustuslakia (688/2001)

Kavas ettenähtud aastased kulutused või ettevõttele antud üksiktoetuse üldsumma: Müügiedenduskampaaniaks antakse kuni 15 000 EUR

Abi ülemmäär: Kuni 100 % abikõlblikest kuludest

Rakendamise kuupäev: Kõige varem 4.8.2006

Kava või üksiktoetuse kestus: Juuni 2008

Abi eesmärk: Abi eesmärk on edendada kala müüki restorani- ja kalamüügisektoris. Eesmärk on suurendada kala tarbimist, mis parandab ettevõtete tegutsemistingimusi kogu sektoris

Märkige, mis artiklit [artiklid 4-12] kasutatakse ja esitage abikava või üksiktoetusega kaetavad abi saamise tingimustele vastavad kulud: Määruse (EÜ) nr 1595/2004 artikkel 7 (määruse (EÜ) nr 2792/1999 artikkel 14 ja III lisa punkt 3).

Abikõlblik kulu hõlmab konkursi “Põhjamaade parimad kalamüügipunktid” läbiviimisel kantud kulusid vastavalt müügiedenduskampaania kavale

Asjaomane sektor (asjaomased sektorid): Kava kohaldatakse kalandussektori suhtes tervikuna, pidades eelkõige silmas turustamist

Abi andva ametiasutuse nimi ja aadress:

Maa- ja metsätalousministeriö Kala- ja riistaosasto PL 30 FIN-00023 Valtioneuvosto

Veebileht: http://www.mmm.fi/fi/index/etusivu/kalastus_riista_porot/elinkeinokalatalous/elinkeinokalatalouden_tuki.html

Ministeeriumi veebileht on koostamisel

Abi number: XF 11/06

Liikmesriik: Soome

Abikava või üksiktoetust saava ettevõtte nimetus: Pro Kala ry

Õiguslik alus: Laki valtion tulo- ja menoarviosta (423/1988); tuki myönnetään eduskunnan maa- ja metsätalousministeriölle valtion vuosittaisessa tulo- ja menoarviossa antaman yleisen valtuutuksen perusteella kalatalouden edellytysten edistämiseen tarkoitetulta alamomentilta.

Tuen myöntämisessä, valvonnassa ja takaisinperinnässä noudatetaan valtionavustuslakia (688/2001)

Kavas ettenähtud aastased kulutused või ettevõttele antud üksiktoetuse üldsumma: Ühekordse toetusmaksena antakse kuni 8 000 EUR

Abi ülemmäär: Kuni 100 % abikõlblikest kuludest

Rakendamise kuupäev: Kõige varem 4.8.2006

Kava või üksiktoetuse kestus: Detsember 2006

Abi eesmärk: VKE töötajate ja teiste sektoris hõivatud töötajate rahvusvahelise tegevuse toetus (õppereis Islandile)

Märkige, mis artiklit [artiklid 4-12] kasutatakse ja esitage abikava või üksiktoetusega kaetavad abi saamise tingimustele vastavad kulud: Määruse (EÜ) nr 1595/2004 artikkel 7 (määruse (EÜ) nr 2792/1999 artikkel 14 ja III lisa punkt 3).

Abikõlblik kulu hõlmab reisi korraldamise üldisi kulusid: grupijuhi ja tõlgi tasu, bussi rentimine, loengutasud, koosolekuruumide üürimine ja muud ühised teenused.

Abiga ei kaeta reisil osalejate isiklikke reisikulusid. Samuti ei kaeta abiga abisaaja tegevuskulusid

Asjaomane sektor (asjaomased sektorid): Kava kohaldatakse kalandussektori suhtes tervikuna

Abi andva ametiasutuse nimi ja aadress:

Maa- ja metsätalousministeriö Kala- ja riistaosasto PL 30 FIN-00023 Valtioneuvosto

Veebileht: http://www.mmm.fi/fi/index/etusivu/kalastus_riista_porot/elinkeinokalatalous/elinkeinokalatalouden_tuki.html

Ministeeriumi veebileht on koostamisel

Abi number: XF 12/06

Selgitavad märkused: Osana üleminekuprotsessist, mille Madalmaad on algatanud Põhjamere kalalaevastiku suhtes, on põllumajandus-, loodus- ja toiduaineteminister otsustanud käivitada mitmed katseprojektid “hoolikama kalapüügi” soodustamise raames. Kõnealuste projektide käigus teostavad kalurid teaduslikult toetatavaid katseid, millega uuritakse energiatõhusamaid, säästvamaid ja valikulisemaid kalapüügiviise. Kõnealusele katseprojektile ei ole kavandatud toetust ei investeeringuteks varustusse (nagu võrgud, püügivahendid või mootorid) ega ka otseinvesteeringuteks laevade kalastustegevusse. Ametiasutuse antud toetus koosneb tagatud summast, mida makstakse katseprojektis osalevatele kaptenitele/omanikele

Liikmesriik: Madalmaad

Abikava või üksiktoetust saava ettevõtte nimetus: Toetust antakse Kalastusliitude Föderatsioonile, mis on katseprojekti “hoolikam kalapüük/võrkude kasutamine” peamine rakendaja

Õiguslik alus: Artikel 2 en 5 van de Kaderwet LNV-subsidies juncto artikel 4:23 van de Algemene wet bestuursrecht

Kavandatud aastane kulu või ettevõttele antav üldine abisumma: Ühekordne makse 150 000 EUR, millest viiendik on ette nähtud tehniliseks/teaduslikuks toeks

Abi ülemmäär: Abi ülemmäär, mis sisaldab ka teadusliku toetuse kulusid, on katseprojekti rakendavate rühmade puhul 150 000 EUR, millest maksimaalselt 30 000 EUR on ette nähtud teaduslikuks toeks

Rakendamise kuupäev: Alates 14. augustist 2006

Kava või üksiktoetuse kestus: Katseprojekt kestab 2006. aasta oktoobri lõpuni. Maksed tehakse eeldatavalt 2006. aasta novembris või detsembris

Abi eesmärk: Kalandusettevõtjate katseprojekti “hoolikam kalapüük/püügivahendite kohandamine” raames teostatud tegevuste eesmärk on saada kogemusi kalapüügiviisidest, mida hollandi kalurid seni kasutanud ei ole. See hõlmab katseid, mis pakuvad alternatiive traditsioonilisele traalipüügile ja mida võib rakendada laiemalt kogu toomisharus. Seni on investeerimisriskid olnud ettevõtete jaoks piisavaks põhjuseks, et mitte investeerida uutesse kalapüügiviisidesse. Nüüd, kui valitsus tegutseb käendajana, et toetada kalureid, kes teevad Põhjamere kalalaevastiku üleminekuprotsessi raames katseid, mille eesmärk on leida energiatõhusamaid, säästvamaid ja valikulisi kalapüügiviise, on asjaomased kalurid valmis projekti läbi viima. Kõnealuse katseprojekti raames teostab viiest kalurist (kes on Kalastusliitude Föderatsiooni liikmed) koosnev rühm piiratud ajavahemiku jooksul (2002. aasta augustist oktoobrini) katseid ujuval laeval, mis püüab kala merepõhjast kõrgemal. Sellel peaks olema otsene soodne mõju alamõõdulistele kaladele ja kala kvaliteedile. Katseprojekt peaks andma teavet selle kohta kuidas piirata kulusid, vähendada vette tagasiheidetavaid kalakoguseid ja piirata kontakti merepõhjaga.

Katsetatakse ka ümmargusi traalipäid ja kohandatud kujuga piimtraale, et saavutada nõrgemat takistust ja väiksemat kontakti merepõhjaga

Määruse nr 1595/2004 asjakohased artiklid: Katseprojekti osalistele määratud hüvitis põhineb määruse nr 1595/2004 artiklil 4, milles osutatakse Kalanduse Arendusrahastu (FIFG) artiklile 15. Viimati nimetatud artiklis on sätestatud, et liikmesriik võib soodustada ühiste huvidega kooskõlas olevat tegevust ulatuses, mis on eraettevõtjate tavapärase tegevuse ulatusest suurem. FIFGs on sätestatud, et kõnealuseid tegevusi võivad aktiivselt teostada kutseala liikmed või tootjate nimel tegutsevad organisatsioonid eesmärgiga saavutada ühise kalanduspoliitika eesmärgid

Asjaomane majandusharu (asjaomased majandusharud): Toetus kaluritele, kes tegutsevad merekalapüügisektoris

Abi andva ametiasutuse nimi ja aadress:

Ministerie van Landbouw, Natuur en Voedselkwaliteit Directie Visserij Postbus 20401 2500 EK 's Gravenhage Nederland

Veebileht: www.hetlnvloket.nl. Palun kasutage seejärel otsingufunktsiooni

Muu info: Kontaktisik: Directie Visserij, Mr. Frans Vroegop

Abi number: XF 13/06

Selgitavad märkused: Osana üleminekuprotsessist, mille Madalmaad on algatanud Põhjamere kalalaevastiku suhtes, on põllumajandus-, loodus- ja toiduaineteminister otsustanud käivitada mitmed katseprojektid “hoolikama kalapüügi” soodustamise raames. Kõnealuste projektide käigus teostavad kalurid maksimaalselt kolme kuu jooksul teaduslikult toetatavaid katseid, millega uuritakse energiatõhusamaid, säästvamaid ja valikulisemaid kalapüügiviise. Kõnealusele katseprojektile ei ole kavandatud toetust ei investeeringuteks varustusse (nagu võrgud, püügivahendid või mootorid) ega ka otseinvesteeringuteks laevade kalastustegevusse. Ametiasutuse antud toetus koosneb tagatud summast, mida makstakse katseprojektis osalevatele kaptenitele/omanikele

Liikmesriik: Madalmaad

Abikava või üksiktoetust saava ettevõtte nimetus: Toetust antakse Hollandi Kalurite Föderatsioonile, mis on katseprojekti “hoolikam kalapüük/võrkude kasutamine” peamine rakendaja

Õiguslik alus: Artikel 2 en 5 van de Kaderwet LNV-subsidies juncto artikel 4:23 van de Algemene wet bestuursrecht

Kavandatud aastane kulu või ettevõttele antav üldine abisumma: Ühekordne makse 150 000 EUR, millest viiendik on ette nähtud tehniliseks/teaduslikuks toeks

Abi ülemmäär: Abi ülemmäär, mis sisaldab ka teadusliku toetuse kulusid, on katseprojekti rakendavate rühmade puhul 150 000 EUR, millest maksimaalselt 30 000 EUR on ette nähtud teaduslikuks toeks

Rakendamise kuupäev: Alates 14. augustist 2006

Kava või üksiktoetuse kestus: Katseprojekt kestab 2006. aasta oktoobri lõpuni. Maksed tehakse eeldatavalt 2006. aasta novembris või detsembris

Abi eesmärk: Kalandusettevõtjate katseprojekti “hoolikam kalapüük/võrkude kasutamine” raames teostatud tegevuste eesmärk on saada kogemusi kalapüügiviisidest, mida hollandi kalurid seni kasutanud ei ole. See hõlmab katseid, mis pakuvad alternatiive traditsioonilisele traalipüügile ja mida võib rakendada laiemalt kogu toomisharus. Seni on investeerimisriskid olnud ettevõtete jaoks piisavaks põhjuseks, et mitte investeerida uutesse kalapüügiviisidesse. Nüüd, kui valitsus tegutseb käendajana, et toetada kalureid, kes teevad Põhjamere kalalaevastiku üleminekuprotsessi raames katseid, mille eesmärk on leida energiatõhusamaid, säästvamaid ja valikulisi kalapüügiviise, on asjaomased kalurid valmis projekti läbi viima. Kõnealuse katseprojekti raames teostab neljast kalurist (kes on Kalastusliitude Föderatsiooni liikmed) koosnev rühm piiratud ajavahemiku jooksul (2002. aasta augustist oktoobrini) katseid võrkudega, mis on hollandlaste jaoks uus kalapüügi meetod. Võrkude kasutamine on alternatiiv piimtraalipüügile. Kalapüük toimub nn “perfektse” tõstelaua abil, kuid erinevalt tavalisest tõstelauast või kaksiktraalist on võrk kinnitatud otse merepõhja külge. Lisaks kulude piiramisele on katseprojekti oluliseks eesmärgiks vähendada vette tagasiheidetavaid kalakoguseid

Määruse nr 1595/2004 asjakohased artiklid: Katseprojekti osalistele määratud hüvitis põhineb määruse nr 1595/2004 artiklil 4, milles osutatakse Kalanduse Arendusrahastu (FIFG) artiklile 15. Viimati nimetatud artiklis on sätestatud, et liikmesriik võib soodustada ühiste huvidega kooskõlas olevat tegevust ulatuses, mis on eraettevõtjate tavapärase tegevuse ulatusest suurem. FIFGs on sätestatud, et kõnealuseid tegevusi võivad aktiivselt teostada kutseala liikmed või tootjate nimel tegutsevad organisatsioonid eesmärgiga saavutada ühise kalanduspoliitika eesmärgid

Asjaomane majandusharu (asjaomased majandusharud): Toetus kaluritele, kes tegutsevad merekalapüügisektoris

Abi andva ametiasutuse nimi ja aadress:

Ministerie van Landbouw, Natuur en Voedselkwaliteit Directie Visserij Postbus 20401 2500 EK 's Gravenhage Nederland

Veebileht: www.hetlnvloket.nl. Palun kasutage seejärel otsingufunktsiooni

Muu info: Kontaktisik: Directie Visserij, Mr. Frans Vroegop